2018. október 5-én 20.00 órakor a Gimnázium Dísztermében

Molnár Gábor

tart előadást

Virtuális időutazás –

a modern technológia találkozása a régi térképekkel

címmel.

Hogyan lehet megtalálni a történelmi Magyarország régi határköveit a Kárpátok gerincén? 
Ma már ehhez elég, ha a mapire.eu honlapon a régi térképre kattintva leolvassuk a határkövek koordinátáit, és ezeket a koordinátákat a GPS-be beírva odatalálunk a határkövekhez. 
Az előadás azt mutatja be, hogy hogyan vezetett az út a levéltárban porosodó kéziratos térképektől a bárki számára elérhető, számítógépes térkép-alkalmazásokig. Az út során meg kellet érteni a régi korok térképkészítési technológiáit valamint a legutóbbi időkben létrejött műholdas helymeghatározás eszköztárát, és ezek egyesítésével lehetett elérni, hogy a régi térképek pontosan illeszkedjenek a mai térképekre. A fenti térkép alkalmazásban egy adott területre nagyítva, és a területről különböző korokban készült térképek között váltogatva virtuális időutazásban vehetünk részt, érzékelve, hogy hogyan nézett ki a környezet 200-100-50 évvel ezelőtt...

Minden érdeklődőt szeretettel hívunk és várunk!